**KNJIŽEVNOST SREDNJEGA VEKA**

Razvoj evropske srednjeveške književnosti se v glavnem sklada s splošnim zgodovinskim pojmom srednjega veka (476 – 1492). Pojavi se z dokončnim razpadom antične in traja do nastopa renesančne književnosti. Pojem zavzema vso književno dejavnost tedanje Evrope.

Srednjeveško književnost sestavljajo srednjelatinska cerkvena in posvetna književnost, pisana v srednjeveški latinščini, in začetki ter prva obdobja književnosti v ljudskih jezikih ( romanskih, germanskih, slovanskih).

Ločimo tri razdobja srednjeveške književnosti:

* zgodnji srednji vek (750-1170)
* visoki srednji vek (1170-1300)
* pozni srednji vek (1300-1500)

Mogoče je govoriti o književnih pojavih, strujah in delih posameznih razredov, slojev in institucij srednjeveške družbe (npr.književnost cerkve, fevdalizma, viteštva). V tem smislu razlikujemo:

1. književnost predfevdalne družbe in nastajajočega fevdalizma
2. književnost razvitega fevdalizma (junaška epika, španske romance)
3. književnost viteštva (trubadurska lirika, viteški romani)
4. književnost srednjeveškega meščanstva :

-dramatika: misteriji,mirakli,farse

-didaktična: satirična in alegorična poezija

1. književnost italijanskih srednjeveških mest, kjer se pojavlja že zgodnji kapitalizem (Dante)